Bloggere 2012 - Danidas Verdensbilledlegat 2017\nHold 1 – Mads Volquartz og Cecilie Kallestrup\nVi er to journaliststuderende, der hovedsagligt har arbejdet med fortællinger på tv.\nLige nu er vi i praktik. Mads arbejder på Danmarks Naturfredningsforening, hvor han skriver til medlemsbladet og laver tv til hjemmesiden.\nCecilie arbejder på Danmarks Radios udlandsredaktion, hvor hun laver tv, radio og skriver artikler til hjemmesiden.\nVi er skolet i tv-journalistik, så vi vil nok gå til opgaven med en journalistisk indgangsvinkel.\nVi har ikke et særligt kompetenceområde, når det gælder den tredje verden, så da vi skulle finde et land at lave film om, tog vi udgangspunkt, hvad vi syntes var mest fascinerende.\nDet er interessen for mennesker, der skiller sig ud fra mængden, som er vores drivkraft, og vi vil ud i verden for at fortælle en unik og anderledes historie.\nVi har haft en lidt turbulent start på vores Danida-projekt. Vores idé faldt kort tid efter, vi havde modtaget legatet, og siden har vi haft det meste af verden oppe til overvejelse, for at finde en ny historie.\nDet har været en udfordring, men nu ser det endelig ud som om, vi har fat i en historie igen. Nu glæder vi os bare til at forlade skrivebordet, og komme ud i verden med vores kamera.\nHold 2 – Dagný Björk Kristjánsdóttir og Jannie Pallesen\nDagny er hende til højre på billedet nedeunder. Hun har et drive uden lige. Et drive selv en arbejdshest må misunde. Det har Jannie, hende til venstre, ikke. Dagny har læst medievidenskab og er nu i gang med en kandidat på Journalisthøjskolen. Ligesom Jannie. De er netop ved at skrive en eksamen… Sammen. De arbejder også det samme sted – på Kommunikationsafdelingen for Aarhus Universitet, hvor de laver små filmiske indslag til au.dk og producerer ’Danskernes Akademi’. De bor også begge i hver deres kollektiv. De har også ens cykler.\nJannie har læst antropologi/medievidenskab som bachelor og har en Master i visuel antropologi. Sådan noget hvor man laver film om stammefolk. Bare lige for at skære det heeeelt ud i pap.\nTil sommer flytter de begge to til København for at tage et halvt år i praktik. Men først. Først skal de til Afrikas land og lave film!\nVi vil lave en film fra et etnocentrisk ståsted, hvorfra vi vil portrættere hvorledes den hellige honning er omdrejningspunktet for Ogiek-folkets traditioner og ritualer. Host, host. Med andre ord: vi vil lave en film inspireret af Peter Plys.\nVores film kommer til at handle om honning – det flydende guld. Ogiek-folket dyrker honning i træerne i Mau-skoven i Kenya. Honningen er hellig for dem og er både essentiel for deres hverdag såvel som deres ceremonier. MEN! Nu er de begyndt at tappe honningen på flasker og sælge den til turister. Hvordan kan Ogiek’en Sayaa lære sin søn at honningen er hellig, samtidig med at han skal lære ham at sælge den for penge? (Lidt melankolsk musik afspilles og afsluttes med et BANG!) Speak: ”Følg med til efteråret, hvor ’Det flydende guld’ får premiere!”\nHold 3 – Malene Jensen og Lasse Frisesdahl Andersen\nMalene Jensen og Lasse Frisesdahl Andersen er hold 3. Sammen læser vi en kandidat i journalistik (cand. public) ved Aarhus Universitet men kommer ellers fra to vidt forskellige baggrunde. Malene har en bachelor i etnologi fra Københavns Universitet og Lasse har en bachelor i spansk og international virksomhedskommunikation fra Aalborg Universitet.\nUdover studiet har vi især hang til god kaffe og lækker rødvin samt lysten til at opleve verden til fælles. Begge har vi rejst og boet i udlandet over flere omgange. Når det kommer til at producere film, må vi dog indrømme, at vi er novicer begge to. Men i og med vi studerer formidling, har vi et ønske om at kunne formidle på flere forskellige platforme, og derfor bliver arbejdet med filmen også en form for læringsproces, som vi håber at kunne drage nytte af fremover.\nDen portion penge, som Danidas Verdenbilledlegat har udløst os, skal gå til at producere en film om skalpenge på Salomonøerne i Stillehavet. Skalpenge er muslingeskaller hentet på bunden af øgruppens azurblå laguner. Skallerne bearbejdes af øernes kvindelige befolkning og er en reel møntenhed, der er stærkt knyttet til det kulturelle- og traditionelle liv, som binder øernes fortid sammen med nutiden. Skalpengene bruges som symbolsk betaling ved blandt andet huskøb, afgørelse af uoverensstemmelser, ja sågar såfremt du skal forhandle prisen for din kommende brud.\nVores film handler altså om, hvordan penge ikke nødvendigvis bare er mønter og sedler, og at hvor guld er lig rigdom i vores verden, er skaller lig rigdom på Salomonøerne. Følg med her på bloggen, når vi drager ud i den for os fagre nye filmverden på den anden side af jordkloden.\nHold 4 – Lasse Lund Nielsen og Mathilde Fruergaard\nLasse Lund elsker film – såvel dokumentarfilm som fiktionsfilm. Han blev færdig på den Europæiske Filmhøjskole i 2010 og har klippet mere end 15 kortfilm. Lasse har også tidligere instrueret og filmet to dokumentarfilm. Lasse elsker at udforme og udføre historier. Dramaturgi og postproduktion er Lasses spidskompetencer.\nMathilde arbejder med positive historier i u-lande. Hun har været fuldtidsfrivillig et år ved Operation Dagsværk, hvor hun tilrettelagde og klippede dokumentaren om to burmesiske migrantbørn. Mathilde har stor erfaring med projekter i u-lande og formidling af komplekse problemstillinger.\nLasse og Mathilde mødte hinanden på Danmarks Medie- og Journalisthøjskole i København, hvor de begge læser til TV- og Medietilrettelæggere. De er meget stædige og arbejdsomme personer, der går målrettet efter en historie, hvis vi finder den – spørgsmålet er så, om de gør det i Nepal. Så kryds jeres fingre og glæd jeg til premieren, for det gør vi!\nDagligt rejser over 1000 nepalesere, til Golf-landene i håbet om arbejde og en indtjening. Desværre ender rejsen for mange hurtigere end forventet, da jobbet bliver deres død. Ligene flyves hjem i en kiste, og traditionen er, at afdøde brændes inden for 24 timer. Nepalesiske gadebørn ser kisterne som en indtjeningsmulighed, og tager kisten så snart liget er fjernet. Herefter sejler de ned ad den hellige flod Bagmati i kisten. Kisterne skæres op og og de sælger træet som tømmer. Børnenes liv og levevej er vores historie – og grunden til vi tager til Nepal.\nHold 5 – Lea Hjort Mathiesen & Carl Olsson\nCarl Olsson og Lea Hjort Mathiesen går begge på dokumentarinstruktørlinjen på Den Danske Filmskole. Carl er opvokset i Kalmar i Sverige og Lea er fra København. Udover at mødes om den fælles interesse for dokumentarfilm, deler de en ubøjelig trang til at udforske nye steder i verden. Carl er nyligt hjemvendt fra Cairo, hvor hans seneste dokumentarfilm fandt sted og har tidligere lavet film i Chile, Moldavien og Uruguay. Lea har tidligere studeret og arbejdet i USA og hendes seneste kortdokumentar er på vej rundt på forskellige filmfestivaller i det amerikanske. Begge har en akademisk ballast med i bagagen – Carl som Statskunskabs- og Filosofistuderende, Lea som Kultur- og Medievidenskabsstuderende. Ingen af dem har været i Kenya før.\nNat og Dag – vagter i ambassadekvarteret\nNat og Dag er historien om to nattevagter, der arbejder i et ambassadekvarter i Nairobi om natten og afholder skole for kvarterets børn om dagen. Hvordan holder de to nattevagter hinanden vågne, når dagen ikke har levnet plads til søvn? Filmen vil vise at det ikke kun er NGOer og folk udefra, der hjælper til i et af de fattigste områder i verden, men hvordan to nattevagter har valgt at gøre det menneskeligt umulige – at arbejde både dag og nat – for at hjælpe deres børn og deres naboers børn til at få chancen for et bedre liv.\nHold 6 – Jacob Rold Christensen og Rune Toldam\nVi er alle studerende ved Kaospiloterne i Århus. Jacob Rold Christensen og Rune Toldam er legatmodtagere, og vi har allieret os med vores gode ven og medstuderende Nicolas Arroyo.\nNicolas er født og opvokset i Chile og har rejst i store dele af Sydamerika. Han bor nu i Århus. Nicolas har læst arkitektur i Chile og er knivskarp visuelt (se Nic’s malerier). Han har en evne til at kunne få selv de mest komplekse problemstillinger til at passe ind i tre cirkler, hvorefter det hele pludselig giver mening.\nJacob har læst Medievidenskab og været i praktik på DRs DBU og har været i Sri Lanka. Han var i år en af de to overordnede projektledere på den kulturelle gadefest “Mejlgade for Mangfoldighed” med 35.000 deltagere (intro video). En af Jacobs store forcer er at se det essentielle og relevante, der skal til for at skabe en god historie.\nRune stod i teenageårene foran kameraet i en række dokumentarfilm i Østafrika. Han har en baggrund som art director & still-fotograf og er passioneret udøver af det gamle håndværk med sort/hvid-film og mørkekamre. Se billeder eller film-blog.\nFællestræk for os alle er det store engagement vi lægger i hvad end, vi kaster os ud i, og at vi gerne vil gøre vores til at gøre verden lidt bedre.\nHold 7 – Emil Aagaard og Frigge Volander Himmelstrup\nEmil kan godt lide nattens mørke og stilhed, og måden lygtepælene farver gaderne orange.\nFrigge kan godt lide måden den blottede krop rammes af et blåt dagslys, mens den måske danser?\nEmil har altid en rygsæk, der er tom, hvis han skulle falder over noget på vejen.\nFrigge har en lille kuffert med små dimser, som hun viser når hun ikke kan forklare, hvordan hun har det.\nFrigge er 22år, det er Emil også.\nHan går på TV og Medietilrettelæggelse på Danmarks Medie og Journalist højskole, hun går på Flerkamerainstruktør på Den Danske Filmskole.\nEmil og Frigge glæder sig. De skal til Mongoliet og forelske sig i en historie. De vil finde en ung pige, der er ved at blive oplært som slangemenneske.\nHold 8 – Marie Ramhøj og Pernille Gliese Pedersen\nDette er begyndelsen på historien om Marie og Pernille der rejser fra Danmarks Medie- og Journalisthøjskole i Emdrup til Ratanakiri-provinsen i Cambodja. De har ikke kendt hinanden så længe endnu, men de ved, at de vil komme uhyrlig tæt på hinanden undervejs. Toilet, elektricitet og snacks må de efterlade i civilisationen, men det bliver nok den mindste af deres udfordringer…\nDeres mål for turen er, at lave en film om de unges kærlighedshytter i junglen. De to piger glæder sig til at rejse dybt ind i regnskoven, og se hvordan det foregår, når forældrene i Kreung stammen bygger kærlighedshytter til deres teenagedøtre. Marie og Pernille vil gerne lave en historie om kærlighed og drømme.\nMarie vil komme til at savne sin kæreste, mens Pernille nok bare vil savne et varmt måltid mad. De er begge i tyverne og drømmer om at lave TV engang i fremtiden, så dette er forhåbentlig kun begyndelsen for duoen.\nKlarer de skærene, gider Kreung stammen at snakke med dem og kan de overhovedet finde junglen?\n“Følg med på bloggen…”\n– Pernille og Marie\nHold 10 – Anders Kolby og Morten Søndergaard\nVi er to eventyrlystnelystne studerende, der begge har en drøm om lave undervisningsfilm fra det store udland. Anders er til daglig lærerstuderende ved Frederiksberg seminarium, og Morten er journaliststuderende på Roskilde Universitet. Vi har sammen rejst i Nepal og Himalaya før, og glæder os meget til at fortælle danskerne om hvilke rigdomme dette land indeholder. For ud over den storslåede natur har også indbyggerne i dette land sat sit helt særlige præg, på den måde vi efter første rejse har set på verden.\nFilmen kommer til at skildre sherpaernes arbejde i over 8.000 meters højde. En højde der i daglig tale er kendt som “Dødens Zone”, hvor Namgyal Sherpa i 2010 igangsatte den første oprydningsekspedition nogensinde.\nSherpaerne kommer igennem et endnu ukendt antal ekspeditioner til at bjerge alt fra iltflasker til omkomne mennesker fra toppen af Mount Everst. Filmen kommer til at skildre bjergbestigernes forhold til bjerget og ekspeditionerne, samt give et indtryk af den mystik verdens højeste bjerg, Mount Everest, er omgivet af.\nVi vil med filmen sætte i perspektiv på hvilken måde man i et så fattigt land som Nepal, oplever de omgivende bjergpas som en bevaringsværdig helligdom, der for alt i verden skal bevares.


Journalisten » Forskning i journalisters død\nForskning i journalisters død\nUndersøgelsen af journalisters dødelighed er Dicars (Dansk Institut for Computerstøttet Journalistik) hidtil største projekt. Det er også første gang, Dicar har lavet decideret forskning.\n"Vi har været ude i hjørnerne af det, vi magter," siger journalist Nils Mulvad, direktør for Dicar.\nProjektet begyndte med, at Journalistforbundets Gert Nielsen fandt frem til, hvordan han kunne trække cpr-numre, datoerne for indmeldelse og udmeldelse samt jobtype og meget mere ud. Dernæst gik Mulvad i gang med at rense alle de oplysninger for unøjagtigheder. For eksempel stod et medlem registreret som død et sted, mens vedkommende var levende et andet sted i systemet.\nEt andet problem er, at Excel-regneark ikke kan regne med folk, der er født i 1800-tallet, og dem er der dog nogen af stadigvæk.\nMen problemerne blev løst.\nJournalistforbundets medlemmer har siden 1981 været registreret på edb. Frem til 1. marts i år har forbundet registreret 15.677 medlemmer – 1. marts var der 11.833 medlemmer i forbundet. Differencen på 3.844 dækker over folk, der enten er døde eller meldt ud af forbundet.\nNogle af de 15.677 kunne ikke bruges, enten fordi de er meldt ud, inden de fyldte 30, har forkert cpr-nummer eller på anden måde ikke passer ind i "regnskabet".\nTilbage var cpr-numrene på 15.069 nuværende eller forhenværende medlemmer af Dansk Journalistforbund, heraf var de 838 døde.\nCpr-numrene blev sendt ind til Sundhedsstyrelsen og til Statens Institut for Folkesundhed. Begge steder er alle danskere registreret, og her kan man ikke bare se, hvornår en person er død, men også hvad vedkommende er død af.\nDerefter er Kenneth Thue Nielsen, cand. scient. pol og databaseredaktør ved Dicar, og Nils Mulvad gået i gang med at analysere. Undersøgelsen har krævet, at Dicar skulle godkendes til at lave privat forskning af Datatilsynet, og det er ifølge Datatilsynet kun Nils Mulvad, der må se cpr-numrene og stille dem rigtigt op. Ved selve analysen optræder der ingen cpr-numre, kun grupper.\nNils Mulvad brugte 20 timer på at gøre cpr-numrene fra Dansk Journalistforbund klar til Sundhedsstyrelsen og Statens Institut for Folkesundhed. Derefter brugte de to knap 30 timer på at analysere materialet.\n"Det her er på niveau med registerforskning, det svarer til de videnskabelige artikler, man ser i Ugeskrift for Læger," siger en svedt Nils Mulvad bagefter.\nDe to har brugt meget tid på at dobbelt- og krydstjekke alle resultater, netop fordi resultatet var så markant anderledes end forventet.\n"Journalistisk er det måske ikke så god en historie, men jeg synes, det er en endnu bedre historie, at vi kan afkræfte en myte," siger Nils Mulvad.\nLæs også: Journalister lever – i mange år


Fakta om træ — Informationscenter for Miljø & Sundhed\nDit valg af træ betyder noget for miljøet\nTræ kommer enten fra naturlig skov, der langt hen af vejen får lov at passe sig selv, eller fra plantager. Nogle plantager minder om almindelig skov, mens andre minder om landbrug, fordi alle træerne er af samme type (monokultur).\nProduktionen af træ sker over hele verden. Hvis du kigger efter i et almindeligt byggemarked, vil du sikkert kunne finde træ fra flere forskellige kontinenter.\nProduktionen belaster miljøet\nSkove og plantager er meget forskellige. Flere steder i verden foregår træfældningen illegalt, hvilket betyder, at skovfældningen er ude af myndighedernes kontrol. Der er også mange steder i verden, hvor der – legalt eller illegalt - bliver fældet mere tømmer, end skoven kan reproducere. Derved bliver arealet med skov mindre.\nBiodiversitet er et vigtigt begreb, når det handler om skove og miljø. Skoven er levested for mange plante- og dyrearter, men antallet kan nemt falde, hvis menneskeret laver for store indgreb i skovene. I en plantage vil biodiversiteten typisk være lille, fordi der kun er en eller få træarter i plantagen, og fordi plantageforvalteren prøver at holde skadevoldere væk, ligesom man gør i landbruget.\nI mange plantager og skove bliver der anvendt pesticider for at holde skadevoldere væk. Pesticider er i sagens natur giftige, da de er designet til at slå ihjel - om det så er skadedyr, ukrudt eller svampe. Nogle pesticider er også sundhedsskadelige for mennesker og mistænkt for at være kræftfremkaldende, hormonforstyrrende, eller for at kunne nedsætte evnen til at få børn. Pesticider kan have negative effekter i naturen og ødelægge naturlige økosystemer, forstyrre dyrelivet og forurene overflade- og grundvand.\nNår træet er mærket\nFSC og PEFC er to mærker, som lægger vægt på mere miljøvenlig produktion af træ. Flere tømmerhandler og byggemarkeder sælger træ med et af mærkerne, og det kan ofte bestilles hjem, hvis det ikke er i sortimentet. Begge mærker er verdensomspændende, men i modsætning til FSC kan krav og standarder for PEFC variere fra land til land. Alle større danske statsskove er certificeret med både FSC og PEFC. Det certificerede træ kommer enten fra naturlig skov eller plantager.\nIsær tropisk træ kan være fældet illegalt. En nem måde at undgå dét, er at vælge træ, som er mærket med FSC eller PEFC.\nTræ kan påvirke indeklimaet\nLugten fra rent træ stammer fra stoffer, der findes naturligt i træet. For eksempel kan terpenerne duftes. Bløde træsorter som nåletræ - især fyr - afgasser langt mere end hårdt træ. Eg og bøg kan afgasse eddikesyre, som nogle mennesker kan være generet af.\nLugten fra træ opfattes positivt af de fleste. Og langt de fleste træsorter er ikke problematiske i indeklimaet. Især cypres og tuja kan dog afgiver stoffer, som kan fremkalde allergi, f.eks. terpener.\nTræ kan bruges igen\nGenbrugstræ kan være ligeså godt – nogle gang bedre - end nyt. Mange nedrivningsfirmaer sælger træ. Udbuddet er dog sjældent lige så stort som i de almindelige byggemarkeder og tømmerhandler. Og måske vil det kræve mere tid og mere håndværkersnilde at bruge genbrugstræ, fordi træstykkerne ikke er helt ens, eller fordi søm skal hamres ud, og gammel maling fjernes.\nTræ vinder med alderen\nBrædder og andre byggematerialer af træ har forskellig kvalitet, også selvom det kommer fra samme træsort. Det skyldes bl.a. at det yderste af stammen, som kaldes splint, som regel ikke er af lige så god kvalitet som kernetræet. Splint har en mere åben cellestruktur end kernen og er normalt lysere, fordi harpiks, garvesyrer, æteriske olier m.m. som ophobes i midten af træstammen, ofte er mørk. Men kerneved vokser langsomt, og de fleste træer skal have en alder på mere end 100 år, før de er store nok til, at der kan laves tømmer af kernen. Splints åbne cellestruktur gør til gengæld, at splint, i modsætning til kernetræ, egner sig til at blive trykimprægneret.\nNedenfor kan du se en gennemgang af forskellige typer træ:\nLevetid: 40-75 år\nDen lukkede cellestruktur gør rødgran velegnet til at beklæde vægge, lofter og andet, som skal skjules. Træsorten danner ikke nogen egentlig kerne og er derfor blød og bliver nemt slidt. Rødgran kan trykimprægneres.\nDouglasgran (Oregon Pine)\nLevetid: 60-120 år\nGod til beklædning, terrasser gulve mm. Træet er roligt og slår sig kun lidt, men det flækker let og har store knaster. Kernen indeholder harpiks, æteriske olier og garvesyre. På grund af garvesyren er det en god idé at bruge galvaniserede eller rustfrie søm.\nLevetid: 90-150 år\nDenne trætype bruges ofte til at bygge skibe, master og bådebroer. Træet er godt til konstruktioner, det flækker let, men har god styrke og store knaster. Lærketræ er uroligt og slår sig let. Materialet er lidt hårdere end fyr, men let at bearbejde. Kernen indeholder meget harpiks, lidt garvesyrer samt æteriske olier. Når træet bliver udsat for varme, f.eks. sommersol, kan der sive harpiks ud.\nLevetid: 90-120 år\nFyrretræ er almindeligt til f.eks. vinduer, døre, gulve og paneler. Faktisk er det den trætype, som bliver brugt mest i byggeriet. Selvom skovfyr kan danne en hård kerne, bliver der i byggemarkederne solgt mest splint eller træ fra unge træer. Fyrretræ fra byggemarkederne egner sig derfor som regel kun til indendørs brug.\nLevetid: 100-200 år\nEgetræet er en tung og tæt træsort med meget garvesyre i kernen. Udendørs bruger vi hovedsageligt dansk stilk-eg eller canadisk hvid-eg. Egetræ har en meget tæt struktur og er derfor en slidstærk træsort med en lang holdbarhed. Kernetræ fra eg kan overleve 15-20 år i direkte kontakt med jord.\nRobinie er et produkt, som minder om eg. Den lukkede cellestruktur gør, at kernetræet kan holde 15-30 år i direkte kontakt med jord. Den fås dog kun i relativ korte stykker på max 2-3 meter på grund af træets krogede vækst.\nRåd om træ Korte kontante råd om at købe og bruge træ.\nRåd og fakta om træbeskyttelsesmidler\nDe kemiske midler til at beskytte træ kan belaste miljø og sundhed.\nDu kan undgå at beskytte dit træ, men kemikalierne i imprægneret træ kan belaste miljø og sundhed.\nRåd og fakta om byggeplader\nLimen i byggeplader kan belaste indeklimaet.\nFirmaet Kährs har en god kort beskrivelse af, hvad træ er.\nRåd og fakta om gulve Gulve kan belaste indeklimaet.\nTræ Er Miljø Industrien, organisationer og myndigheder står bag denne side, som oplyser om træ.\nTRÆinfo Træbranchens oplysningsråd giver gode råd om træbyggeri til professionelle.\nBolius har en liste med steder, hvor du kan købe genbrugt træ.


Fredsarbejder Erik Philipsen, Frederiksberg/Danmark\nHjemmesiden The-Peace-Catalyst.org har til formål at understøtte udgivelsesprojektet\nALTERNATIVE FORTÆLLINGER OM RUSLAND.\nSiden jeg første gang i 1991 satte fod på russisk jord,\nhar jeg nærmest af tilfældige omstændigheder fået tildelt rollen som katalysator. Nogle ville måske i dag kalde det iværksætter. Jeg fik store ting til at ske - store i forhold til mine personlige evner og position.\nFælles for dem alle var, at det var andre, langt\nstørre organisationer og personligheder, musikere og undervisere, og deres studerende, som realiserede, fik finansieret og lagt deres kunstneriske enestående talenter frem gennem de processer, jeg som fredsarbejder og gymnasielærer var blevet en tilfældig katalysator for.\nJeg fik Frederiksborg Amts borgmester og amtsdirektør, til at oprette et særligt kontor for samarbejde med den fjerne, men spændende by Perm I Ural. Om besøget her kan interesserede læse på .......\nDet førte til et omfattende samarbejde på alle samfundsgrene. Da jeg gik på pension,blev jeg bedt om at forsøge at udbrede kendskabet til Ruslands førende balajkakvartet Karavai i Danmark. Det blev til over 400 koncerter i årene op til 2008.\nDa jeg kort efter mit første besøg i Perm deltog i en sommerskole ved Au Claire University i Wisconsin og fortalte om mine oplevelser i Perm, medførte det, at tre professorer herfra besluttede at drage til Perm og der gennemføre a youth camp med undervisning i engelsk og diverse relaterede musiske aktiviteter.\nDet blev en kæmpe succes, og den fortsatte i forskellige udgaver i flere år.\nI 1995 udkom den første CD på mit nystiftede pladeselskab CATALYST. Der kom to til senere.\nMin e-mail adresse blev catalyst@webspeed.dk.\nHvis det at præsentere sig selv som blot katalysator kan opfattes som et udtryk for personlig beskedenhed, er det vist hermed dementeret.\nNår hjemmesiden kom til at hedde noget med fred :\nTHE-PEACE-CATALYST.ORG som hjemsted for et udgivelsesprojekt med titlen ALTERNATIVE FORTÆLLINGER OM PUTIN OG RUSLAND skyldes det, at det kontroversielle emne naturligt gav anledning til selvransagelse.\nMed hvilken ret går jeg op imod den herskende opfattelse af Rusland som en slyngelstat,og dets præsident som roden til ufred med USA, EU, og ikke mindst Danmark.\nHer gjorde jeg for nyligt et "historisk fund". Et gammelt stilehæfte fra 1945 indeholdende en dansk stil med emnet: "Hvad kan der gøres for at fremme forståelsen mellem nationerne".\nHistorien bag den, og selve stilen kan læses her.\nDa jeg nu var ledet ind på min fortids ellers ret normale forløb, opdagede jeg, at der faktisk var en gennemgående rød tråd, der handlede om FRED. Den fortælles under overskriften: VEJEN TIL MIN HELT PRIVATE TROLLE-\nFABRIK, som er undertitlen til afsnittet "Om forfatteren"\ni bind 1.\nVejen til fred i en situation, som af mange ledende poli-\ntikere og iagttagere betegnes som den farligste siden murens fald, eller værre, går gennem analyse og oplys-\nning. Disse Alternative Fortællinger er ment som et bidrag hertil.\nFørste del handler om, hvorledes et fjendebillede af Ruslands leder Vladimir Putin blev skabt gennem et samspil mellem fake news og junk news med langvarige følger for verdensfreden.\nEt traditionelt CV er at finde her ...


Køb Ladoix 1. Cru - Les Grechons - 2014 fra Domaine Michel Mallard til 319,95 DKK — Theis Vine\nForside Ladoix 1. Cru - Les Grechons - 2014\nLadoix 1. Cru - Les Grechons - 2014\nDomaine Michel Mallard Ladoix Premier Cru Les Gréchons\nPå toppen af Côte'en og kun et stenkast fra Corton-Charlemagne ligger den store Premier Cru mark "Les Gréchons" Marken er badet i sol fra morgen til sen aften og druerne bliver altid ekstra modne og komplekse her. De store hvide Grand Cru vine i Bourgogne er blevet ekstremt kostbare, og det er efterhånden svært at finde selv Premier Cru vine til rimelige penge. Men i Ladoix koster de typisk det samme som kommunevinene fra Chassagne, Puligny og Meursault. Så her er der virkelig muligheden for at prøve stor hvidvin til en fornuftig pris!\nHer er farven fin lys gylden med skindende kant. Duften er fyldt med frisk gul melon, citrus og hvide blomster. I munden er rig, cremet og dybt mineralsk; "Corton-Charlemagne light"! Vinen har masser af karakter grundet sine fine placering og vil uden tvivl kunne udvikle sig i 4-5 år frem, måske længere.\nEt par gode bud på mad til denne vin kunne være havtaske medaljoner i persillejuice eller måske et par store fede amerikanske Crab Cakes med salat og dressing!\nModning: Franske egefade ( 30-50% ny eg)\nFokus på vinhuset Domaine Michel Mallard\nMichel Mallard har været med i kælderen lige siden han var et lille barn. I en meget ung alder blev han endda "døbt" i vin, da han faldt i et af gæringskarene. – ”Jeg syntes, jeg skulle starte min karriere indefra" smiler Michel.


Morgen-briefing: KMD indgår helt ny partneraftale med kommune / Telenor-data: Flere danskere tager udenlands i vinterferien / Manden bag copy paste er død - Computerworld\nMorgen-briefing: KMD indgår helt ny partneraftale med kommune / Telenor-data: Flere danskere tager udenlands i vinterferien / Manden bag copy paste er død\nMorgen-briefing: KMD indgår helt ny partneraftale med kommune. TDC klar med fibernet til 4.000 adresser. Telenor-data: Flere danskere tager udenlands i vinterferien. Martin Thorborg træder ind i e-conomics bestyrelse. Digital mærkningsordning får ny direktør. Manden bag copy paste er død.\n21. februar 2020 kl. 06.40\nGodmorgen og velkommen til ugens sidste morgen-briefing fra Computerworld.\nKMD indgår helt ny partneraftale med kommune\nKMD er blevet ny it-partner for Rudersdal Kommune, hvor KMD ud over at levere it også skal bidrage til videreudviklingen af kommunens ressourcestyring.\nDet skriver KMD i en meddelelse til Computerworld.\nDer er ifølge KMD tale om en helt ny type af aftale, der gør op med det traditionelle kunde-leverandørforhold.\n"Aftalen med Rudersdal er en helt ny måde at tænke it-løsninger på. Selvom aftalen bygger på den velkendte og ansete KMD Opus-platform, så går vi her skridtet videre. Vi leverer ikke bare et færdigt produkt, vi leverer også den fremtidige udvikling og digitalisering," lyder det fra Allan Freiheit, der er forretningsdirektør hos KMD.\nKMD vandt aftalen med Rudersdal via et traditionelt udbudsforløb.\nMed aftalen skal alle kommunens arbejdsområder og - processer samles i et fælles system, der bygger på KMD Opus. Når løsningen implementeres fra januar 2021 kommer den til at styre kommunens økonomi, løn, opkrævning og vagtplaner, lyder det.\nTDC klar med fibernet til 4.000 adresser\nNu får yderligere 4.000 husstande og virksomheder på Sjælland mulighed for at blive koblet på.\nI denne omgang er det 1.300 adresser i Vigerslev og 2.700 i Slagelse, der får tilbud om gratis tilslutning til fibernet fra TDC Net.\nDet skriver TDC i en meddelelse til Computerworld.\nTDC's nye fibernet sikrer downloadhastigheder på op til 1.000 Mbit/s, og i fremtiden vil hastighederne potentielt blive endnu højere, lyder det.\nTelenor-data: Flere danskere tager udenlands i vinterferien\nVi flyver hastigt videre til landets næststørste teleselskab Telenor, der kan fortælle, at flere danskere tilbringer vinterferieugerne 7 og 8 i udlandet.\nDet viser teleselskabets mobildata, skriver Telenor i en meddelelse til Computerworld.\nOmtrent 18 procent af Telenors omkring 1,6 millioner danske mobilkunder har befundet sig i udlandet i de to vinterferieuger - en stigning på næsten 50 procent sammenlignet med samme uger i 2019.\n"Dette gælder både for de mere populære destinationer i Europa, herunder Spanien, Norge og Frankrig, samt mere eksotiske steder udenfor Europas grænser," udtaler netværksekspert i Telenor, Jesper Mølbak.\nAntallet af danske Telenor-kunder, der er rejst til Mexico er steget med 280 procent, mens der har været en stigning på 2.000 procent fra Filippinerne, fremgår det.\nStørstedelen af Telenor-kundernes skiferier udenlands har dog været i vores nabolande Sverige og Norge.\nMartin Thorborg træder ind i e-conomics bestyrelse\nOmkring fem år efter, at Martin Thorborg var med til at starte regnskabsprogrammet Dinero, går han nu ind i bestyrelsen hos kollegerne e-conomic, oplyser Dinero i en meddelelse til Computerworld.\n"Det er med oprigtig ydmyghed, at jeg går ind i e-conomics bestyrelse. Jeg bliver en del af en ekstremt veldrevet og på alle leder og kanter profitabel forretning, og her glæder jeg mig til at kunne bidrage med mine kompetencer," lyder det fra Martin Thorborg.\nMartin Thorborg er i direktør i Dinero Regnskab ApS, der i november 2016 blev en del af den norskejede it-koncern Visma, der også ejer e-conomic.\nI begyndelsen af 2021 flytter alle Vismas selskaber i København, herunder Dinero og e-conomic, til et nyt hovedkvarter på 20.000 kvadratmeter i Carlsbergbyen i København.\nLæs mere om det her: Visma gør klar til indflytning i nyt kæmpedomicil centralt i København: Se billederne af det nye hovedkvarter her\nDigital mærkningsordning får ny direktør\nMikael Jensen er udnævnt som direktør for ny mærkningsordning for it-sikkerhed og ansvarlig dataanvendelse, som Dansk Industri, Dansk Erhverv, SMVdanmark og Forbrugerrådet Tænk står bag.\nMikael Jensen er uddannet cand.merc. fra Aarhus Universitet og er forhenværende direktør for den danske startup Momio. Tidligere har han været ansat hos Unilever og TDC, hvor han blandt andet var ansvarlig for TDC's marketing og brandstrategi.\nManden bag copy paste er død\nLarry Tesler, manden bag copy-, cut- og paste-genveje på både Windows og Apple, er død som 74-årig.\nTakket være hans opfindelser er computeren blevet nemmere at bruge gennem årene, skriver BBC.\nLarry Tesler arbejdede i Silicon Valley i begyndelsen af 1960’erne, og han har i en lang række år arbejdet for Xerox, der hyldede ham via Twitter.\n"Opfinderen af cut/copy og paste, find & erstat med mere, var den tidligere Xerox-forsker Larry Tesler. Din arbejdsdag er lettere takket være hans revolutionerende ideer," twitter Xerox.\nEfter en tid hos Xerox blev Larry Tesler hentet til Apple af Steve Jobs. Her tilbragte han 17 år blandt andet som chefforsker.\nCopy paste-kommandoen blev første gang inkorporeret i Apples software på Lisa-computeren i 1983.\nInden ugen går på hæld, vil Computerworld gerne ønske tillykke til Lars Frelle-Petersen, der i dag fylder 50 år.\nLars Frelle-Petersen har igennem en lang karriere i øverste lag af det digitale Danmark slået sit navn fast i den danske it-sektor.\nSiden marts 2018 har han være direktør for DI Digital og medlem af direktionen i DI. Her har han blandt andet stået i spidsen for organisationens arbejde med digital omstilling.\nLars Frelle-Petersen kom til DI fra en stilling som afdelingschef for\noffentlig innovation i Finansministeriet.\nTidligere har han været direktør i Digitaliseringsstyrelsen, hvor han blandt andet havde ansvar for indførelsen af digital post i det offentlige og borgernes selvbetjening.\nLars Frelle-Petersen sidder også i bestyrelsen hos IT-Universitetet og Digital Hub Denmark.


CKMS-FM; Historie; Folkeafstemningerne; 2011\nDecember 24, 2015 Jakob Kampmann c 0 2\nCKMS-FM, kendt som 100,3 SoundFM, er en canadisk radiostation, udsendelse på 100,3 FM i Waterloo, Ontario.\nStationen blev lanceret i 1977 på 94,5 FM, og flyttede til sin nuværende frekvens i 1992, hvor det lige siden har været udsendelse fra mindst 06:00 indtil midnat. I denne periode Federation of Students lovede at give evig finansiering på $ 40,000 om året.\nCKMS spiller en række forskellige genrer, både på engelsk og andre sprog, for at give campus og fællesskab med musik, som måske ellers ikke være tilgængelige på luft fra mainstream steder. Stationens programmører er alle frivillige fra Kitchener-Waterloo samfund og de studerende ved University of Waterloo. Stationen indeholder også UW Alumni, der var programmører i løbet af deres tid på UW og opholdt sig på efter endt uddannelse, ud over dem, der var interesseret i radioen, men aldrig fundet tid til at være vært for et show, mens de studerede til deres grad.\nStationen ledes af en bestyrelse, der består af studerende og medlemmer af samfundet.\nHistorisk set 90% af CKMS funding kom fra UW s bachelorstuderende, via en refunderes afgift på elevernes bill udsagn, der opkræves via universitetets Federation of Students ,. I februar 2008 blev en studerende folkeafstemning initieret af Studenterrådet bestået af Feds med ca. 2: 1 margen til at fjerne gebyret, og finansiering ophørte den 1. september 2008.\nEfter folkeafstemningen, stationen relanceret som "SoundFM", fortsættende aktiviteter med fællesskab og individuelle studerende support og samtykke universitetet og Feds at forblive i sine eksisterende studier, mens det virkede til at forny sine operationer. Fem af de syv medarbejdere tog en frivillig fritstille i juni 2009, med bestyrelsen og vælg frivillige overtager driften.\nEfter folkeafstemningen november 2009 med 18% af de støtteberettigede vælgerne deltager, studerende stemte 2460-2005 mod genindføre stationens midler på $ 2,50 per elev. Annonceringen af folkeafstemningen resultater Den 13. november førte stationen til at ændre låse af sine studier, og skifte midlertidigt til en fuldtidsansat rebroadcast af BBC World Service, indtil en endelig afgørelse om sin fremtid. Regelmæssig programmering genoptaget den 16. for at give stationen ledelsen at undersøge andre muligheder for fortsættende udsendelser.\nEt par uger senere, Sound FM annonceret det ville flytte sine studier til det øverste niveau af Maxwells Music House, en multipurpose musik facilitet i nærheden af universitetet, som i midten af januar 2010. Siden da har stationen drives delvist som en co -operative, samtidig med at levere kvalitet programmering for studerende og samfundet som helhed, under de vedtægter, der er godkendt i 2008. På grund af finansiering spørgsmål Sound var forpligtet til at forlade Maxwells Music House.\nLyd flyttet til 142 Waterloo St. i slutningen af 2011, og genstartet direkte udsendelse, når stationen var i orden. Stationen er stadig køre af interesserede studerende og medlemmer af lokalsamfundet, og er finansieret gennem Co-Op Member Gebyrer, programmør Gebyrer og fundraising aktiviteter, såsom tidligere tilskud fra GO. De modtager i dag ingen finansiering eller støtte fra University of Waterloo eller FBI.\nForrige artikel 1977 NCAA Division jeg Mænds Ishockey turnering\nNæste artikel City of Hope National Medical Center


Israels største mosaik er flyttet til Frankrig - SBA\nIsraels største mosaik er flyttet til Frankrig\nI 1996 blev der i byen Lod gjort et helt usædvanligt fund: Under en affaldsplads lå der en 2000 m2 kæmpe mosaik gemt. Og ikke nok med, at den var stor, den var helt usædvanlig flot med fortryllende gengivelser af dyr og mennesker.\nArkæologer indså straks, at de måtte fjerne den fra dette sted for at bevare den for eftertiden. Men da der ikke var penge til det gigantiske arbejde med at rulle mosaikken op på store ruller, blev den derfor straks dækket til igen. Først i 2009 var midlerne på plads og Lod-mosaikken kom bag lås og slå. Den er imidlertid så imponerende, at alverdens museer vil have den på udstilling. Denne sommer kan den opleves i Paris på Louvre. Så skal du til Frankrig i sommerferien, så slå et smut forbi Louvre og se et stykke Israel. Mosaikken dateres til det 4. århundrede.


Find Battle i Spil til pc og Mac - Køb brugt på DBA\nSwat 3 Close Quarters Battle, til pc, anden genre, Skiven er som ny. Se hele annoncen\nCall of duty Black ops 4, action, Sælger battle.net account med Call of duty black ops 4. Spillet er købt for 469 kr men sælges pga min pc ikke kan køre spillet. Se hele annoncen\nLord of the Rings: Battle for Middle-Earth II, realtime strategi Se hele annoncen\nWord of Warcraft Battle Chest, til pc, MMORPG, Battle Chest i fin stand sælges. Kan have samlerværdi. Har ikke testet om Authentication Keys'ne virker. Se hele annoncen\nWorld of warcraft, til pc, MMORPG, Battle of azeroth + Diablo 3 + Reaper of Souls + Necromancer class samt boost til 110 i wow. Original ejer af account. + Warlock 120 Se hele annoncen\nWorld of Warcraft: battle for Azeroth, til pc, til Mac, MMORPG, Jeg har fået en ekstra kopi af wow bfa som jeg gerne vil sælge. Det er en digital key til download, som kan sendes med det samme. Se hele annoncen\nWOW Accound, til pc, MMORPG, vil se om jeg kan sælge min wow accound og bruge noget mere tid på famillien :-) det er den sidste expantions Battle og azeroth der er en lev 120 holy prist healer ilev 347 lev 120 warrior tank ilev 345 lev 100 mage frost + div lov lev ca. 60000 guld spil tid ca 6 mdr. frem spørg endelig for mere info bud er velkommen men husk bare de 6 mdr spil tid koster ca 550kr Se hele annoncen\nWoW account, lvl 120 ilvl 348, til pc, til Mac, MMORPG, Jeg har en battle.net account med lidt forskelligt på, bla. en WoW-account med forskellige characters 1x lvl , 1x lvl 93 & 2x lvl 85 og en udemærket level 120 med alt muligt forskelligt på. - det er min egen, og jeg gider ikke bruge mere tid på det. - Jeg har lidt travlt, og vil ikke bruge for meget tid på det, og derfor er jeg også fleksibel med pris osv. Jeg har lige købt 6 måneders playtime, forud dvs. At man kan spille det... Se hele annoncen\nWorld of Warcraft Battle Chest, til pc, rollespil, Har aldrig været åbnet Se hele annoncen\nSamling af PC spil, til pc, til Mac, anden genre, Alle spil er nm eller ex + på disken og det samme med cover. Mange spil fra SSI. - PC spil - Alle i box med manual og i flot stand. Dead Rising 2 - 50 Diablo 2 - 70 Diablo 2 lord of destruction Expansion set - 80 Icewind Dale 2 - 65 Icewind Dale 3 in 1 boxset - 65 Baldur's Gate 2 shadows of Amn - 100 The elder scrolls 4 Oblivion - 50 The elder scrolls 4 Knights of the nine - 40 Neverwinter Nights - 60 Neverwinter Nights 2 -... Se hele annoncen\nStor samling World of Warcraft og andre spil, til pc, til Mac, MMORPG, Samling af PC spil, til pc, til Mac, anden genre Alle spil er nm eller ex + på disken og det samme med cover. Mange spil fra SSI. - PC spil - Alle i box med manual og i flot stand. Dead Rising 2 - 50 Diablo 2 - 70 Diablo 2 lord of destruction Expansion set - 80 Icewind Dale 2 - 65 Icewind Dale 3 in 1 boxset - 65 Baldur's Gate 2 shadows of Amn - 100 The elder scrolls 4 Oblivion - 50 The elder scrolls 4 Knights of... Se hele annoncen\nSjældne PC spil, til pc, til Mac, anden genre, Samling af PC spil, til pc, til Mac, anden genre Alle spil er nm eller ex + på disken og det samme med cover. Mange spil fra SSI. - PC spil - Alle i box med manual og i flot stand. Dead Rising 2 - 50 Diablo 2 - 70 Diablo 2 lord of destruction Expansion set - 80 Icewind Dale 2 - 65 Icewind Dale 3 in 1 boxset - 65 Baldur's Gate 2 shadows of Amn - 100 The elder scrolls 4 Oblivion - 50 The elder scrolls 4 Knights of the nine - 40 Neverwinter... Se hele annoncen\nDiverse PC Spil, anden genre, ACTION: The Incredibles: Rise of the Underminer (04) / THQ *** => 30kr Rayman Raving Rabbids (06) / Ubisoft *** => 40kr ACTION ADVENTURE: The Golden Compass, DVD-rom (07) / Sega *** => 40kr Gun (05) / Actavision ** => 20kr MILITÆR: Call of Duty 2 Game of the Year Edition, DVD-rom (05) / Activision *** => 50kr Commandos 1: Behind Enemy Lines (98) / Eidos-Pyro *** => 25kr G.I. Combat Episode 1: Battle of Normandy (03) / Strategy... Se hele annoncen


Op mod hver 4. sygeplejerske forsvinder fra operationsgang - sn.dk - Forsiden - Sjælland\nDet er svært at holde alle 45 operationslejer åbne på Sjællands Universitetshospital på grund af sygdom og sparerunde. Foto: Hans Jørgen Johansen\nArtiklen: Op mod hver 4. sygeplejerske forsvinder fra operationsgang\nOp mod hver 4. sygeplejerske forsvinder fra operationsgang\nOpdateret 04. december 2018 kl. 13:41\nSjælland - 04. december 2018 kl. 11:06\nFyringer og opsigelser i kølvandet på sparerunden betyder, at hver fjerde sygeplejerske forlader operationsgangen på Sjællands Universitetshospital Roskilde, siger ansatte.\nLæs også: Universitetshospital har svært ved at nå operationer\nLedende overlæge mener, det er færre.\nTre sygeplejersker på operationsgangen på Sjællands Universitetshospital Roskilde blev fyret i den store sparerunde, der har kostet 198 ansatte på Region Sjællands sygehuse jobbet. Fem blev forflyttet til andre afdelinger. Og dertil kommer opsigelserne fra dem, der ikke orker den nye hverdag.\nTillidsrepræsentant på afsnittet Maria Rød pointerer, at der allerede dagligt er operationslejer, som ikke kan holdes åbne på grund af sygdom blandt personalet.\n- Og vi har ikke set de sidste opsigelser endnu. Vi er virkeligt bekymrede for patientsikkerheden, lyder det fra operationssygeplejerske Anja Refsgaard.\nAfsnittets sygeplejersker er også oprørte over, at spareplanen har efterladt dem uden ledere. Afdelingssygeplejersken er blevet opsagt, og den kliniske afdelingssygeplejerske er blevet varslet forflyttet til en basis-sygeplejerskestilling på neurologisk afdeling.\n- Det er meget utrygt, vi er det eneste afsnit under Anæstesiologisk Afdeling, der nu står helt uden ledelse. Det er to meget kompetente og veluddannede ledere, der begge har en mastergrad. Men det er ledere, der altid har talt vores sag, og vi kan ikke lade være med at tænke, at det er derfor, siger Anja Refsgaard.\nLedende overlæge Ole Christensen, Anæstesiologisk Afdeling, mener ikke, at der mangler helt så mange sygeplejersker på operationsgangen, som sygeplejerskerne vurderer.\n- 25 procent er nok lige højt nok sat. Men vi har skullet spare 10 millioner kroner på Anæstesiologisk Afdeling, og det har også betydet afskedigelser på operationsgangen. Der er kommet opsigelser efterfølgende, og der er også flere sygemeldinger i øjeblikket, dels pga forkølelse og andet sæsonbetonet sygdom, men også blandt folk, der er opsagt, siger Ole Christensen.\nDet er ingen spøg at spare 10 millioner\n04. december 2018 kl. 11:06 Opdateret: kl. 11:06\n14:12 Sporskifte- og skinnefejl aflyser tog


html_5 Integrationsrådet leder efter projekter til 2020\nHvert år støtter Integrationsrådet projekter i Frederikshavn Kommune, der er med til at understøtte integrationen, og nu leder de efter projekter til uddelingen af puljemidler i 2020.\nIntegrationsrådet åbner nemlig op for ansøgninger til Integrationsrådets Projektmidler, hvor både private, firmaer, organisationer og klubber kan søge om økonomisk støtte til integrationsprojekter og -arrangementer.\n- I løbet af 2019 har vi givet midler til ni forskellige projekter, som har været meget alsidige. Vi har støttet alt fra sportsarrangementer og kulturbegivenheder til ferielejre og teaterforestillinger. Nu er vi klar til 2020, hvor den første uddeling finder sted i januar, så vi håber på, at i år også byder på en masse spændende projekter, som vi kan være med til at finansiere, fortæller Katalin Fülöp, der er formand for Integrationsrådet.\nMan kan søge om alt fra et par tusinde kroner og helt op til 50.000 kroner alt efter arrangementets størrelse, så længe arrangementet har et integrationsaspekt, som rådet gennem sin finansiering kan være med til at understøtte.\n- Vi er lige nu 13 medlemmer, som har til opgave at sørge for, at Byrådets integrationsindsats er effektiv, at den hænger sammen og at den fremmer etnisk ligestilling – og så er det også os, der deler puljemidlerne inden for vores område ud. Så vi håber, at der er flere borgere i Frederikshavn Kommune, som har lyst til at være en del af Integrationsrådet, siger Katalin Fülöp.\nIntegrationsrådet holder møder seks gange om året, og har man lyst til at være en del af rådet, kan man kontakte Integrationsrådets sekretær Maiken Pilgaard Krüger på maku@frederikshavn.dk.\nIntegrationsrådet har netop fået et nyt medlem, Ellen Brodersen-Hval, der skal indtræde i Integrationsrådet primo 2020. Du kan læse mere om Integrationsrådet på Frederikshavn Kommunes hjemmeside.


Syng dig glad - højskolesange med Majken Ladefoged og Bente Olsen\nSyng dig glad - en eftermiddag med fællessang i samarbejde med Samsø Perlen\nKom og syng med på en dejlig eftermiddag i vinterferien, hvor vi synger sange fra "hist og pist". Fællessangen ledes af Samsøs dygtige organisk Majken Ladefoged, som spiller på klaveret, og Bente Olsen fortæller baggrundshistorier om sangene og læser lidt digte op.\nAlle kan være med - både børn og voksne (dog ikke egnet til børn under 6 år). Sang skaber glæde og godt humør, og vi styrker den danske sangtradition og øger opmærksomheden på, hvad det er, fællessangen kan. Den kan nemlig levere velvære, livsglæde, kulturhistorie, humor, samfundsrevsning og ikke mindst fællesskab.\nVi synger fra kl 16.30-18.15 - undervejs kan der købes kaffe, øl, vin osv i baren i restaurant Perlen.\nKl. 18.30 bliver der mulighed for at blive i restauranten og spise ved langborde. Birgit fra Perlen laver en lækker varm gullashsuppe og et vegansk alternativ. Suppe og brød koster 85 kr og skal afregnes direkte til Perlen på dagen. Når du har tilmeldt dig, vil du nogle dage før modtage en mail, hvor du skal tilmelde dig fællesspisning, så Birgit ved, hvor meget suppe, hun skal lave til os. Hjertelig velkommen til at hyggelig eftermiddag, hvor vi også håber at møde en masse fritidssamsinger og turister.\nMØDESTED: Samsø Perlen, Sælvig 48 (lige før færgelejet)\nPS: Børn deltager gratis i følge med voksne, der er tilmeldt\nDKK kr. 50,00\n13-02-2020 16:30 13-02-2020 18:10 2,00 Samsø Perlen - Samsø Perlen\nSamsø Perlen - Samsø Perlen


Langt færre end de tilmeldte mødte op til nødpasning\n17.03.2020 kl. 10.30\nLangt færre end de tilmeldte mødte op til nødpasning\nFå børn brugte mandag tilbuddet om nødpasning landet over. To procent af børn på dagtilbudsområdet brugte tilbuddet, mens tallet på skoleområdet var én procent.\nMandag var den første dag, hvor landets skoler og dagtilbud skulle tilbyde nødpasning af 0-9-årige, der ikke havde andre pasningsmuligheder.\nGenerelt oplever kommunerne, at langt færre børn er mødt op i dagens nødpasning, end der er blevet meldt ind. Status efter første dag i kommunerne med nødpasning viser, at der er meget lille efterspørgsel på nødpasning.\nEn rundspørge blandt kommunerne viser, at omkring 2 procent af børnene på dagtilbudsområdet har været i nødpasning på dag 1. På skoleområdet er det under 1 procent af børnene i 0.-3. klasse, der har benyttet sig af nødpasning. Det skriver KL i en pressemeddelelse.\nFlere kommuner har også meldt ud, hvor mange der benyttede sig af tilbuddet. Blandt andet har Esbjerg meldt ud, at der var 152 børn i nødpasningstilbud.\nJesper Frost Rasmussen (V), borgmester i Esbjerg Kommune, sender stor ros til kommunens mange børnefamilier.\n– Tallene for nødpasningen viser tydeligt, at forældrene med det samme har taget situationen alvorligt. Jeg anerkender og har stor respekt for den udfordrende situation, som mange børnefamilier befinder sig i, men vores land og store dele af verden er sat på stand by, og jeg er glad for, at vi her i Esbjerg Kommune viser samfundssind og sammen tager et ansvar for at få stoppet spredningen af coronavirus, siger borgmesteren i en pressemeddelelse.\nI Tønder blev blot otte børn passet i dagtilbud, hvor der normalt er 1.297, og fire mødte ind på skoleområdet.\nGenerelt er kommunerne godt med i forhold til kapaciteten, så man skal ikke holde sig tilbage med at sende sine børn i nødpasning, hvis arbejdet ikke kan udføres hjemmefra, lyder budskabet fra KL.\n– Budskabet til Produktionsdanmark, detailhandlen og alle de offentligt ansatte, der arbejder i kritiske funktioner, er klart: Hold jer ikke tilbage. Har du et arbejde, der kræver, at du er til stede, og har du forgæves forsøgt at finde pasning et andet sted, så kontakt din kommune og hør om mulighederne for pasning af dine børn. Vi har brug for din hjælp til at holde samfundet i gang. Og vi skal nok sørge for, at dine børn kan blive passet, siger KL’s formand Jacob Bundsgaard (S).\nMen det kommer også med en opfordring til forældrene om ikke at melde børnene til nødpasning, hvis de ikke møder op, som kommunerne har oplevet flere steder.\n– Jeg må derfor også opfordre forældre til at give en tilbagemelding til institutionerne, hvis man har booket nødpasning og ved, at man alligevel ikke får brug for det. Så kan vi planlægge ud fra det. Vi skal nemlig også huske at passe godt på vores personale i disse tider, siger formanden. frov@kl.dk\nBørn og unge, Dagtilbud, COVID19, Skoler\nSvar på dette indlæg: Langt færre end de tilmeldte mødte op til nødpasning Felter med * skal udfyldes


°COVENANT HOTEL GABORONE 3* (Botswana)\nPlot 910 Mogoditshane,\nOversigt Det 3-stjernede Covenant Hotel er stolt af dets beliggenhed nær River Walk, National Museum and Art Gallery og Kgale Hill blot 6,7 km væk. Ejendommen ligger inden for 6 km afstand fra byens centrum. Covenant Hotel ligger inden for 10 minutters kørsel til Sir Seretse Khama International lufthavn.\nVærelser Ejendommen tilbyder 14 gæsteværelser, som er indrettede med gratis Wi-Fi og et skrivebord. De omfatter badeværelser med en hårtørrer og gratis toiletartikler.Spis & Drik En omfattende morgenmad serveres på restauranten.Services Hotellet tilbyder 24 timers roomservice, rengøring og tøjrens samt bagageopbevaring, parkering og en værdiboks for gæsternes komfort.Slap af Denne ejendom tilbyder chaiselongues og parasoller på stranden. Internet\nPopulære destinationerHotel Lissabon CentrumHoteller Patong BeachHotel på MaltaHoteller i BulgarienBillige Hoteller i RomHoteller i hele verdenHotel AdlonMarienlyst Hotel HelsingørHoteller i København CityAvantage Sporthotel KielHotel Australia VejleHotel Comwell SnekkerstenStuttgarter Eck Hotel BerlinAnker Hotel OsloDorint Adlershof Berlin HotelHilton CopenhagenHotel President LondonKhao Lak Orchid Beach ResortVandrehjem JuelsmindeRiverside Tower Hotel New YorkZleep Hotel Copenhagen CityLindtner Hotel HamborgSachsenhof Hotel BerlinHotel 103 BerlinVolksschule Hotel HamborgPopulære ferierFerie i AmsterdamRejser Til HurghadaBillige Rejser Til Dubai\nCovenant Hotel - GaboroneGaborone\nCovenant Hotel Beliggenhed\nHoteller i nærhedenStaywell Executive Suites Gaborone4 stars0.2 kmSunbeam Hotel Gaborone2 stars2 kmThe Big Five Lodge Gaborone3 stars2 kmPeermont Walmont At The Grand Palm Hotel Gaborone4 stars3 kmPeermont Metcourt Inn Gaborone3 stars3 kmTlotlo Hotel And Conference Center Gaborone4 stars4 kmTravelodge Gaborone3 stars4 kmThe Capital Guesthouse Gaborone4 kmByer i nærhedenHoteller i Mahalapye - 127 kmHoteller i Palapye - 127 kmHoteller i Kanye - 68 kmHoteller i Machaneng - 127 kmHoteller i Mogoditshane - 120 km\nCovenant Hotel Anmeldelser\nGæsteanmeldelser indsendes af vores kunder efter deres ophold på Covenant Hotel\nEN - Hotel Covenant - Gaborone


Tur 1: SFJ's remiseområde og godstogsspor\nTag på en ca. 2 km gåtur i Odense C.\nSFJ maskinværksted og smedie\nTuren går forbi remiserne for de tidligere Sydfynske Jernbaner, langs Den Fyenske Hovedbane, Svendborgbanen, samt sidespor til opstillingsspor og Sukkerkogeriet. Turen er på 2-2½ km og tager 35-45 min at gå og den er - modsat andre ture langs jernbanen - ikke en frem og tilbage tur, men en rundtur langs flere jernbanerelaterede seværdigheder. Hvis det er sidst på sommeren, er der også gode brombær at plukke.\nSe turen på Google maps her.\nDesværre er opstillinssporene pillet op i juli 2011 (se Sporene ved sukkerkogeriet), så turen er blevet noget amputeret.\nGodssporet er efterhånden svært fremkommeligt (2011) pga. af træfældninger ind over det.\nI maj 2009 blev jeg gjort opmærksom på, at der i Odense eksisterede optil flere remisebygninger fra de gamle Syd Fynske Jernbaner (SFJ). De kan ses fra oven, ligeledes via Google Maps. Dem måtte jeg se, så samme dag tog jeg forbi med kameraet og blev noget forbavset over, hvor tæt på at remiserne lå på min daglige færden. Remiserne manglede dog noget af den atmosfære, man ofte oplever disse steder. Portene var nye og bygningerne lignede mere en brandstation end en remise. (Billede heraf kommer længere nede)\nTiden skulle imidlertid vise, at ikke blot remiserne var mere interessante end som så, men også hele området omkring dem. Efter de første par ture, hvor remisen var målet, kiggede jeg lidt mere på Google maps, hvor det fremgik, at der fra remisen havde været et sydvestgående spor ned til den nuværende Svendborgbane. Det kunne være sjovt, hvis man kunne følge det. Desuden ligger det gammelt godstogsspor for Svendborgbanen lige nordvest for remisen. De to spor sammen med remisebygningerne udgør en ring.\nDe første par gange måtte jeg opgive at gå en rundtur. Et stort brombærkrat og tæt bevoksning spærrede vejen. I dag er det imidlertidig muligt at komme igennem, da meget at krattet er blevet ryddet til fordel for en lille sti. Hårdt arbejde! Jeg har efterfølgende været ude at gå ture i området mange gange og det førte til sidst til denne beskrivelse, som jeg håber kan komme andre til gode.\nTuren starter på Kildemosevej 8-10. Kør ned til rundremisen og parkér på den modsatte side af vejen. Der er gode P-muligheder.\nDe Syd Fynske Jernbaners remise\nSFJ rundremisen er bygget i 1906. Remisen havde 8 spor og en 12,9 m drejeskive. I 1910 blev remisen udvidet til 10 spor. I 1932 blev drejeskiven udskiftet til en 18 m drejeskive, for at motorvognene kunne være der. Drejeskiven er nu væk. Der er desværre ikke direkte adgang til remisens "forside", som på billederne.\nForuden rundremisen var der et maskinværksted med 3 spor, som var sammenbygget med en smedie med 1 spor. Bagved maskinværkstedet var der et vognværksted med 6 spor, hvor SFJ byggede meget af deres materiel selv. Ialt kostede dette anlæg kr. 155.000.\nI 1910 blev der tilbygget et snedker- og sadelmagerværksted. I 1927 kom malerværkstedet med 3 spor til.\nImellem maskinværksted og vogn/malerværksted var der en skydebro. Denne plads fyldes nu op af gamle biler. Vogn- og malerværksted findes heller ikke længere. Her er der nu parkeringsplads for Arrivas busser samt en nyere garage til samme. Nogle af de gamle bygningerne har også været brugt til rutebilværksted i en årrække.\nDe sydfynske baner varetog driften af:\nSFJ blev overtaget af DSB den 1. april 1949 og dermed også hele maskindepotområdet. På billedet th. ser man, at årstallet 1906 fik lov til at sidde på bygningen efter at DSB overtog remisen, imens SFJ til venstre herfor er pillet ned. Man kan dog fortsat ret tydeligt se, hvor SFJ bogstaverne har siddet.\nI disse bygninger arbejdede der i perioder optil 80-90 mand. Bygningerne blev brugt indtil 1954. De er nu bolig for bl.a pensionistservice og Odense Autogenbrug. Odense Modeljernbaneklub havde til huse i bygningerne fra 1951 til 1982.\nFra remiserne går turen videre ned langs Kildemosevej.\nNæsten for enden af vejen står der til højre en gammel godsvogn, som nu tjener som skur.\nTil venstre ligger KB, Kildemosens Boldsklubs fodboldbaner.\nFor enden af Kildemosevej er der en åbning til højre. En mindre, men stejl, skrænt fører os ned på den gamle Svendborgbane - det østlige spor - godstogssporet. Dette spor bruges ikke mere, da Svendborgbanen nu kun bruger det vestlige spor til personbefording. Kørsel med gods stoppede omkring 1980 og sporet er afbrudt 3,5 km fra Odense Banegård.\nDen fynske hovedbane (Dronning Louises Jernbane)\nHvis man ønsker at se mere til hovedbanen kan man tage et smut mod nord-øst (til højre), men det er ikke den "officielle" rute og der må advares mod at komme for tæt på sporene. Turen forlænges med ca. 10 min.\nHvis man alligevel tager det lille svinkærinde, vil man bl.a. komme forbi nogle lækre brombær.\nDet fynske hovedspor. Det gamle Svendborgspor kan anes til venstre.\nSvendborgbanens gamle godstogsspor\nVi tager nu afsked med hovedsporet og bevæger os syd-vest på (mod venstre fra skrænten).\nTidligere lå Svendborgbanen længere mod øst. I 1954 kunne man imidlertid indvie den nye baneforlægning, som flyttede banen mod vest og som splittede den op i to spor - det østre godstogsspor og det vestre persontogsspor. Allerede i 30'erne blev der taget initiativ til denne forlægning, men først efter verdenskrisens afslutning kunne man påbegynder dette projekt igen og alligevel varede det næsten 10 år før man var færdig. Man fik med forlægning fjernet alle overskæringer i den indre by og persontogene blev nu ført til de nordlige perroner på banegården. Samtidig med forlægningen måtte man også sige farvel til det gamle remiseområde. Den selv samme dag var der også nedlukning af flere fynske sidebaner.\nSvendborgsporene falder på begge sider af hovedbanen, hvilket muliggører, at det vestlige Svendborgspor kan skære ind under den fynske hovedbane længere fremme.\nTuren fortsætter ad det gamle godstogsspor, som efterhånden er godt tilvokset.\nHovedbanen er nu ikke længere synlig og den enkeltsporede strækning med træer på begge sider gør det lettere at forestille sig dengang de sydfynske damplokomotiver trak vognstammer imellem Odense og Svendborg/Fåborg på denne strækning.\nFaktisk er dette spor først blevet lagt efter at DSB overtog SFJ, så billedet med SFJ blegner noget, men sandt er det dog, at der kørte (DSB) damp frem til engang i 60'erne og jeg vil tror at sporet har været anvendt helt frem til engang i 80'erne. De sidste egentlige godstog var til Dalum Papirfabrik, men om de gik via godstogssporet lige til det sidste tør jeg ikke sige.\nOmkring årtusindeskiftet overvejede man faktisk, om man skulle flytte Svendborgtoget over til det østlige spor igen.\nTo steder vil man opleve, at der er strækninger undervejs på 5-10 meter, som ingen bevoksning har overhovedet. Mærkeligt ser det ud. Det skyldes, at man her har lagt skærver istedet for grus i forbindelse med reparation af sporet. Årstallene på svellerne antyder, at det har været omkring 1965.\nSelvom sporet er fra 54 kan man godt finde sveller fra 51. Dejligt at se genbrug. Faktisk blev skinnerne på denne strækning udskiftet fra 33,4 kg/m til 45 kg/m i 1955.\nUndervejs støder man på denne stol. Vi har kaldt den Max's stol. Har man brug for at være sig selv lidt, så er dette sted også ideelt. Med solen fremme kan man nyde denne plet, hvis stilhed kun bliver afbrudt af forbipasserende tog - og af råb fra de nærvedliggende fodboldsbaner.\nBuskadset bliver tættere, men ikke helt ufremkommeligt.\nSå dukker det vestlige Svendborgspor frem. Det blev renoveret fuldstændigt i 2009.\nDe to spor løber herefter parallelt og man kan være heldig at få nogle gode billeder af Svendborgtoget på denne strækning. Eller måske som i dette tilfælde en trolje.\nNår man kan se broen med den krydsende vej (Falen) skal man holde øje med en lille åbning til venstre, hvor der står et lille birketræ. Vær opmærksom på ikke at komme for tæt på broen, da man ellers kommer for tæt på Svendborgbanens spor. Ved birketræet skal man hoppe ind over en lille grøft ved siden af nogle overgroede betonafløb. Her vil man støde på resterne af et par sporskifter, som tidligere har dannet forbindelsen fra Svendborgbanen hen til SFJ remise.\nDu er gået for langt, hvis du kommer helt hen til broen. Det kan ikke anbefales, da man så kommer for tæt på det nye Svendborgspor. Lige før broen ligger sidesporet, som fører ind til sukkerkogeriet forbi remiserne. Sporskiftet kan ses på billedet tv. Det samme sporskifte kan ses på billedet th, taget fra broen. Der er ikke adgang til broen, så man må tage bilen senere, hvis man ønsker at se udsigten fra broen fra Falen. Bemærk den "umotiverede" placering af lygtepælen.\nMan følger nu sporene mod remisen tilbage ind i skoven, hvor bevoksningen bliver tættere. Der er banet vej ind igennem "junglen" langs sporet.\nHer vil man bl.a. kunne se flere lysmaster, som virker fuldstændig malplaceret her midt i skoven.\nInde i vildnisset kommer man også tæt forbi en "ost" til et sporskifte og en boks med elektrisk udstyr. Der er nu to parallelle spor at følge.\nPå alle disse billeder kan mindst een skinne ses.\nEfter vildnisset kommer man ind i en lille "allé", hvor man går imellem skinnerne. Her deler sporene sig igen og man kommer forbi flere "oste".\n"Alléen" fører ud til en åbning i skoven, hvor de 2 spor er blevet til en rist på 5 spor. Det er mærkeligt at gå her, midt i Odense (med tre fodboldbaner rundt om, hvorfra man lejlighedsvis kan høre råb) og så finde alle disse gamle spor. Er man heldig kan man også se en hare her.\nDesværre er der også andre der har fundet dette lille fristed og det har ført til en del miljøsvineri. Jeg opfordre hermed alle til at tage en affaldspose med og rydde lidt af vejen, så vi til sidst kan få en pæn rute.\nTuren fortsætter langs de 5 spor med zig zak imellem alle de små træer, der vokser op igennem dem. Forenden af sporene vil man se en lille vold. Går man op på den, vil man få en fin/grim udsigt over bilkirkegården som vi tidligere så fra Kildemosevej.\nFør volden går der en sti / åbning ind til højre. Her kan man se nogle af de få rester fra banen, nemlig pælene fra hegnet som har omkrandset den. Ståltråden ligger på jorden.\nStien fører ud til en cykelsti, som man skal følge helt ud til asfaltvejen. En lille del af denne cykelsti har faktisk været en del af Svendborgbanen før 1954.\nNå man nu følger cykelstien (hvor der også er nogle udmærkede brombær) vil man kunne se remiserne fra den modsatte side. Omtrent her løb der også en smalsporet tipvognsbane til sukkerkogeriet. På billedet th. herunder kan man lige ane sukkerkogeriet titte op i baggrunden.\nNår man kommer til asfaltvejen (Grønløkkevej), følger man den til Kildemosevej\nFor enden af Kildemosevej, hvor der i dag er autoforhandler, lå remiseområdets kulplads. Her stod kulkranen, og det er ikke så få tons, at den i årenes løb har fyldt på lokomotiverne.\nTilbage går turen til remisen, hvor vi stillede bilen. Her kan vi lade vi et sidste blik glide hen over remiserne og tænke på deres storhedstid, hvor 80-90 mand arbejdede her, og hvor der var livlig aktivitet.\nLidt for børnene til at krydre turen med:\nUndervejs kan I også se, hvor mange forskellige årstal I kan finde på svellerne. Her er dem jeg har fundet (foruden et fra '64).\nTuren er fremkommelig, men den er ikke helt uden forhindringer - sørg derfor for gode sko. Undervejs er der også en del højt græs, og hvis man har hunden med, er det en meget god idé at checke den for tæger bagefter. Man skal desuden forbi en del brombærbuske, og selvom stien er ryddet, er det en god idé at have lange bukser på.\nKombinér turen med et smut til en af Odenses modeljernbane forretninger: Beto Hobby eller Odense Modeljernbanecenter. Et smut forbi Jernbanemuseet var jo også oplagt og på vejen derhen kommer man lige forbi Odense Sydbanegård.\nTuren er blevet en af min ynglingsture sammen med hunden. Jeg håber med denne beskrivelse, at andre kan få samme fornøjelse, som jeg har af den.\nGod tur, Erik\nSe også Sporene ved sukkerkogeriet.\n"Svendborgbanen i 125 år" af Lars Viinholt-Nielsen. Specielt kort side 99 (Forlægning af Svendborgbanen) og s. 181 (Remiseområde og sukkerfabrikken)\n"Odense-Svendborg Banen, 1876-1976" af Lars Viinholt-Nielsen.\nJernbanen.dk/forum: Gammel remise i Odense\n"Svendborgbanen i 125 år" af Lars Viinholt-Nielsen. SFJ remise: Billede s. 28, 29, 34, 54, 60, 93, 94\n"Sådan husker jeg - Odense-Svendborg-banen" af Hans Gerner Christiansen. Billede 19, 20, 22, 23 (remisen), 79 (sporskiftet mod sukkerkogeriet), samt billede nr. 78, 92 og 106 (af godstogssporet, men udenfor ruten)\n"Jernbaner" af Niels Jensen: Billede s. 133.\njernbanen.dk: Billede af DDS Nagbøl Traktor på vej over Kildemosevej 1980. Billede 3